stanford-oval/wikipedia huggingface dataset:
Pyhä Imre
Elämä

Imre oli kuningas Tapani Pyhän ja hänen puolisonsa Baijerin Giselan tiettävästi ainoa aikuisikään elänyt poika, jonka arvellaan syntyneen joskus vuosien 1001 ja 1007 välillä. Ennen häntä Tapanille ja Giselalle oli syntynyt poika, joka sai nimekseen Otto (unk. Ottó) Saksan keisarin Otto III:n mukaan ja kuoli jo lapsena. Myös Imre sai nimensä Saksan keisarin, enonsa Henrik II:n mukaan.
Niukat tiedot Imren elämästä perustuvat lähinnä legendoihin. Ilmeisestikin häntä kasvatettiin kuninkaaksi, ja kasvatusta ohjasi piispa Gellért. Prinssi Imreä varten kirjoitettiin latinankielinen kokoelma poliittisia ja moraalisia ohjeita valtakunnan tulevalle hallitsijalle; teos tunnetaan ”Tapani-kuninkaan kehotuksina” (lat. Admonitiones, unk. István király intelmei tai Intelmek), mutta luultavasti sen kirjoitti Kalocsan arkkipiispa Asztrik. 1020-luvun lopulla Imre sai hallittavakseen Biharin herttuakunnan, ja hänen on väitetty myös itsenäisesti johtaneen unkarilaisia sotajoukkoja vuonna 1030, kun Henrik II:n seuraajan, keisari Konrad II:n joukot hyökkäsivät Unkariin.
Imrelle todennäköisesti suunniteltiin naimakauppoja, mutta varmoja tietoja puolison tai morsiamen henkilöllisyydestä ei ole säilynyt, vain joissain lähteissä viittauksia kihlaukseen tai avioliittoon Bysantin tai Kroatian hallitsijan tyttären kanssa. Jos tällainen avioliitto solmittiinkin, siitä ei tiettävästi jäänyt lapsia. Tämän vuoksi Imren kuoleman jälkeen, 1100-luvulta lähtien, hänen legendaansa alettiin liittää kertomuksia hänen naimattomuudestaan ja siveydestään, kenties osana kirkon tuonaikaista kampanjaa kirkonmiesten selibaatin puolesta.
Pyhän Imren kultti ja muisto

Syksyllä 1031 nuori prinssi Imre sai surmansa metsästysretkellä, kun villikarju hyökkäsi hänen kimppuunsa. Kuoleman jälkeen hänen hurskaudestaan ja siveydestään ja hänen haudallaan tapahtuneista ihmeteoista alkoi levitä kertomuksia. Yksi tunnetuimmista legendoista kertoo Konrad-nimisestä saksalaisesta sotilaasta, joka oli syyllistynyt niin raskaisiin synteihin, että edes paavi Gregorius VII ei halunnut antaa hänelle synninpäästöä vaan määräsi hänet katumusharjoituksena kiertämään pyhimysten haudoilla rukoilemassa kantaen raskasta, rautakahlein kiinnitettyä haarniskaa. Kun Konrad lopulta saapui rukoilemaan Imren haudalle, haarniska putosi hänen päältään.
Imre kanonisoitiin yhdessä isänsä Tapani Pyhän ja opettajansa piispa Gellértin kanssa 1083. Hänen kulttinsa levisi keskiajan Euroopassa myös Unkarin ulkopuolelle. Puolassa Pyhä Imre yhdistettiin tarinaan tuntemattoman kuninkaan metsästysretkellä saamasta ilmestyksestä, ja syntyi legendaversio, jossa Imre metsästää yhdessä Puolan ruhtinaan Mieszko I:n kanssa ja solmii Mieszkon tyttären kanssa neitseellisen avioliiton.
Pyhän Imren nimeä kantavia paikkakuntia on historiallisen Unkarin alueella useita, samoin hänelle omistettuja kirkkoja sekä hänen mukaansa nimettyjä kouluja, sairaaloita ym. laitoksia. Imre on erityisesti Unkarin nuorison suojeluspyhimys. Ilmeisesti sen ajatuksen perusteella, että Amerikka on saanut nimensä italialaisen löytöretkeilijän Amerigo Vespuccin mukaan, jonka etunimi puolestaan liittyy Imre-nimeen ja Italiassakin tunnettuun Pyhän Imren kulttiin, Pyhää Imreä on etenkin Amerikan unkarilaispiireissä pidetty amerikanunkarilaisten tai koko Amerikan suojelijana. Kirkkotaiteessa hänen tunnuksenaan on siveyttä symboloiva lilja.
Pyhän Imren muistomerkki hänen mukaansa nimetyssä Soltszentimren kylässä Unkarin Bács-Kiskunin läänissä.
Tapani Pyhä ja kuningatar Gizella surevat kuollutta Imreä. Yksityiskohta Mateócin (Matejovce, nyk. Slovakian Popradissa) kirkon pääalttaritaulusta.
Simpsonit (29. tuotantokausi)

Simpsoneiden 29. tuotantokausi esitettiin Yhdysvalloissa 1. lokakuuta 2017 – 20. toukokuuta 2018.
Jaksoluettelo > Loislaiset (The Serfsons)

Keskiaikaisessa fantasiamaailmassa jäinen kirous ja aatelisten sorto piinaavat keltaista maaorjaperhettä.
Jaksoluettelo > Surullisen tytön äiti (Springfield Splendor)

Lisa ja Marge piirtävät yhdessä sarjakuvaa, mutta ajautuvat taiteellisiin erimielisyyksiin.
Jaksoluettelo > Mikä viheltäen tulee (Whistler's Father)

Maggie oppii viheltämään, ja Homer yrittää hyödyntää tytön taitoja. Samaan aikaan Läski-Tony palkkaa Margen sisustamaan bordellia.
Jaksoluettelo > Kauhujen talo, osa 28 (Treehouse of Horror XXVIII)

Demoni riivaa Maggien, Lisalle paljastuu kammottava toinen ulottuvuus ja Homer havaitsee oman lihansa maistuvan herkulliselta.
Jaksoluettelo > Kuuleeko ukki? (Grampa Can Ya Hear Me)

Abe hankkii kuulolaitteen ja saa tietää, mitä muut hänestä kuiskuttelevat. Lisa pyytää Bartin apua murtautuakseen yöllä kouluun. Rehtori Skinner riitautuu äitinsä Agnesin kanssa, kun hänelle paljastuu salaisuus menneisyydestä.
Jaksoluettelo > Pitkätukkainen pormestari (The Old Blue Mayor She Ain't What She Used to Be)

Marge pyrkii pormestariksi, ja hänen salaiseksi aseekseen osoittautuu Homerin pilkkaaminen.
Jaksoluettelo > Kaatosade (Singin' in the Lane)

Homer ja hänen baarikaverinsa kokoavat uudelleen vanhan keilajoukkueen ja ryhtyvät kilpailemaan. Heitä vastaan asettuu miljonäärijoukkue.
Jaksoluettelo > Menneiden synttärien henki (Mr. Lisa's Opus)

Aikuinen Lisa muistelee tulevaisuudessa kahta mennyttä syntymäpäiväänsä.
Jaksoluettelo > Kadonnut keppostelija (Gone Boy)

Bart katoaa kesken leikkiensä metsään ja etsintöihin osallistuu muun muassa murhanhimoissaan epätoivoinen Shideshow Bob.
Jaksoluettelo > Itku pitkästä pilkasta (Haw-Haw Land)

Lisa ihastuu musikaaliseen poikaan, ja mustasukkainen Nelson ryhtyy kilpailemaan hänen kanssaan tämän suosiosta. Bart kiinnostuu kemiasta, mutta vanhemmat epäilevät hänen salaavan jotain.
Jaksoluettelo > Kitupiikin kaleeri (Frink Gets Testy)

Maailmanloppua pelkäävä johtaja Burns ryhtyy rakentamaan arkkia ja haluaa pelastaa palveluskunnakseen vain Springfieldin hyödyllisimmät asukkaat. Professori Frink kehittää ihmisten arvoa mittaavan testin, johon kaikki huijataan osallistumaan.
Jaksoluettelo > Taidetta taiteen tähden (Homer Is Where the Art Isn't)

Joan Miron "Runoilijatar" varastetaan, ja maalaustaiteesta yllättäen innostunut Homer on yksi pääepäillyistä. Yksityisetsivä Manacek saapuu selvittämään taidevarkautta.
Jaksoluettelo > Kohelluksia eräästä avioliitosta (3 Scenes Plus a Tag from a Marriage)

Homer ja Marge käyvät vanhassa asunnossaan ja miettivät, miten heistä tuli vanhoja ja tylsiä.
Jaksoluettelo > Pellen pahin pelko (Fears of a Clown)

Nuoriso-oikeus määrää Bartin vieroitushoitoon, jotta hän parantuisi keppostelustaan. Tv-ohjelmansa menettänyt Hassu-klovni yrittää uutta tulemista vakavana teatterinäyttelijänä.
Jaksoluettelo > Sanoista pahoihin tekoihin (No Good Read Goes Unpunished)

Bart alkaa lukea Sun Tzun sodankäynnin opasta ja käyttää sitä Homeria vastaan. Marge haluaa esitellä Lisalle vanhan lastenkirjan, mutta tajuaa sen olevan rasistinen.
Jaksoluettelo > Patjapainajainen (King Leer)

Moen menneisyys paljastuu, kun hänen inhottu isänsä ottaa yhteyttä ja yrittää tehdä sopua. Marge auttaa Moeta korjaamaan huonot välit isäänsä ja sisaruksiinsa, jotka ovat häijyjä patjakauppiaita.
Jaksoluettelo > Lisan blues (Lisa Gets the Blues)

Epäonnistumisen pelko alkaa vaikeuttaa Lisan saksofoninsoittoa. 
Marge toivoo sukulaisvierailun Floridan Gainesvillessa piristävän Lisaa, mutta perhe päätyykin koneen hätälaskun takia jazzin syntysijoille New Orleansiin.
Myös 1. tuotantokaudella on ”Lisan blues” -niminen jakso.
Jaksoluettelo > Viimeinen toive (Forgive and Reget)

Luullessaan kuolevansa Abe paljastaa Homerille salaamansa pahan teon menneisyydestä, mikä saa Homerin ja koko hänen perheensä vihaamaan Abea.
Jaksoluettelo > Flanders floppaa (Left Behind)

Flandersin vasurikauppa ei enää pärjää internet-kilpailijoille, ja Homer rohkaisee häntä hakemaan töitä ydinvoimalasta.
Jaksoluettelo > Ei ole Springfield kuin ennen (Throw Grampa from the Dane)

Abe tarvitsee leikkausta, joten perhe matkustaa Kööpenhaminaan, koska siellä on ilmainen terveydenhoito.
Jaksoluettelo > Bartin painajainen (Flanders' Ladder)

Bart joutuu onnettomuuteen ja seikkailee koomapainajaisissaan elämän ja kuoleman rajamailla.
D12

| D12 |
| --- | --- |

 D12 esiintymässä Anger Management -kiertueella vuonna 2005.
Tiedot
Toiminnassa:  1996–2018
Tyylilaji:  hip hop, rap, horrorcore
Kotipaikka:   Detroit, Michigan, USA
Laulukieli:  englanti
Jäsenet:  Bizarre Eminem Denaun Porter Kuniva Swifty Fuzz Scoota
Entiset jäsenet:  Proof Bugz Eye-Kyu Killa Hawk B-Flat Dirrty Ratt
Levy-yhtiö:  Shady Aftermath
Aiheesta muualla
Kotisivut
Infobox OKNimi-testi OK: 
D12 (myös Dirty Dozen ja D-Twizzy ja Detroit Twelve) oli yhdysvaltalainen yhtye, jonka räppäri Proof perusti vuonna 1995. Myös Eminem kuului yhtyeeseen aina Proofin ennenaikaiseen kuolemaan 2006 asti. Yhtyeen tunnetuimpia kappaleita ovat esimerkiksi Shit on You, My Band  ja Purple Pills.
Eminemin tuottama studioalbumi Devil's Night julkaistiin vuonna 2001 ja toinen studioalbumi D-12 World vuonna 2004. D-12 Worldin single My Band nousi suureksi hitiksi. Yhtye koki suuren kolauksen vuonna 2006 kun perustaja Proof ammuttiin yökerhossa, jonka jälkeen yhtye on pitänyt hiljaiseloa. Vuonna 2011 yhtye julkaisi kaksi mixtapea: Return of the Dozen Vol. 1 ja Return of the Dozen Vol. 2. Entinen jäsen, Fuzz Scoota tuli takaisin yhtyeeseen samana vuonna. Vuonna 2018 Bizarre ja Mr. Porter jättivät yhtyeen keskittyäkseen soolouriinsa.
Jäsenet

Eminem (1999-2006)
Proof (1996-2006; kuolemaansa asti)
Bizarre (1996-2006, 2008-2014, 2014-2018)
Mr. Porter (1996–2006, 2008–2012, 2014–2018)
Kuniva (1996–2006, 2008–2018)
Swifty McVay (1999–2006, 2008–2018)
Bugz (1996–1999; kuolemaansa asti)
Fuzz Scoota (2011–2014)
Diskografia > Studioalbumit

Devil's Night (2001)
D-12 World (2004)
Mixtapet
The Underground EP (1997)
Rap Attack (1999)
The Ambition (2007)
Return of the Dozen Vol. 1 (2008)
Return of the Dozen Vol. 2 (2011)
The Devil's Night Mixtape (2015)
Diskografia > Singlet

"Shit on You" (2000)
"Purple Pills" (2001)
"Fight Music" (2001)
"My Band" (2004)
"How Come" (2004)
| n k Eminem |
| --- | --- |
Studioalbumit:  Infinite  The Slim Shady LP  The Marshall Mathers LP  The Eminem Show  Encore  Relapse  Recovery  The Marshall Mathers LP 2  Revival  Kamikaze  Music to Be Murdered By  Music to Be Murdered By - Side B  The Death of Slim Shady (Coup De Grâce) 
Kokoelma-albumit:  Curtain Call: The Hits 
Yhteistyöalbumit:  Eminem Presents the Re-Up  Hell: The Sequel 
EP:t:  The Slim Shady EP 
Kappaleet:  ”3 a.m.”  ”Cleanin’ Out My Closet”  ”Guilty Conscience”  ”Lighters”  ”Love the Way You Lie”  ”Monster”  ”Stan (kappale)”  ”When I’m Gone” 
Elokuvat:  Up in Smoke Tour  Mä ja mun pomo  8 Mile  Funny People 
Muut artikkelit:  Bad Meets Evil  D12  Palkinnot 
↑  D12, Eminem, 50 Cent and Others Attend Proof's Funeral Six Shots. Arkistoitu 31.12.2007. Viitattu 4.10.2024.
Upper West Ghana

| Upper West Ghana |
| --- | --- |

 Sijainti
Valtio:   Ghana
Hallinto:  
 – hallinnollinen keskus:  Wa
Pinta-ala:  18476 km²
Väkiluku (2010):  637 200
Upper West Ghana  on hallintoalue Ghanan  pohjoisosassa, Burkina Fason rajalla. Sen pääkaupunki on Wa ja pinta-ala 18 476 km2. Alueen väkiluku 1. heinäkuuta 2010 oli 637 200.
Alue sijaitsee perinteisten Saharan poikki kulkevien kauppareittien varrella. Se on maisemaltaan suurelta osin apinanleipäpuiden täplittämää ruohosavannia. Alueen nähtävyyksiin kuuluu Gbellen riistansuojelualue ja wala-heimon päällikö Wa Naan palatsi.
Aiheesta muualla

Kuvia tai muita tiedostoja aiheesta Upper West Ghana Wikimedia Commonsissa
Ghanan hallintoalueet
Ashanti
Brong-Ahafo
Central
Eastern
Greater Accra
Pohjois-Ghanan hallintoalue
Upper East
Upper West
Volta
Western
Bolgatanga

| Bolgatanga |
| --- | --- |

 Bolgatanga
 Koordinaatit: 10°47′0″N, 0°51′20″W 
Valtio:   Ghana
Alue:  Upper East Ghana
Piirikunta:  
Väkiluku (2010):  65 549
Aikavyöhyke:  UTC0
Bolgatanga on kaupunki Ghanan pohjoisosassa. Kaupunki koostuu varsin hajallaan olevista asutusalueista, joiden ympärillä on peltoja. Vuonna 2000 kaupungissa oli noin 49000 asukasta ja vuonna 2010 noin 65500 asukasta.
Maatalous on kaupungin asukkaiden tärkein elinkeino.
Aiheesta muualla

Kuvia tai muita tiedostoja aiheesta Bolgatanga Wikimedia Commonsissa
DJ Snake

| DJ Snake |
| --- | --- |
 DJ Snake Pariisissa helmikuussa 2020.
Henkilötiedot
Syntynyt: 13. kesäkuuta 1986 Pariisi, Ranska
Ammatti:  DJ, musiikkituottaja
Muusikko
Taiteilijanimi:  DJ SNAKE ja The Outlaw 
Aktiivisena:  2009-
Tyylilajit:  trap, EDM, trooppinen house, French house, moombahton, dubstep, pop, hip hop, bass house
Levy-yhtiöt:  Geffen, Premiere Classe, Starsick, Columbia, Interscope, Mad Decent, Spinnin'
Aiheesta muualla
www.djsnake.com
  [ Muokkaa Wikidatassa ] [ ohje ]  
DJ Snake (oik. William Sami Étienne Grigahcine, s. 13. kesäkuuta 1986 Pariisi, Ranska) on ranskalainen DJ-tuottaja Pariisista.
Hän nousi suuren yleisön tietoon vuonna 2013 singleillä "Bird Machine" ja "Turn Down for What". Muita hänen suosittuja kappaleitaan ovat Major Lazerin ja MØn kanssa esittämänsä "Lean On" sekä Selena Gomezin, Cardi B:n ja Ozunan kanssa esittämänsä "Taki Taki".
Grigahcinella on kertomansa mukaan ranskalainen isä ja algeriankabyylilainen äiti. Vaikka hän on syntynyt Pariisissa, hän kuitenkin varttui Ermontissa banlieuessa, jota hän kuvaili getoksi. William on kertonut saaneensa varhaisimmat vaikutteensa musiikkiinsa elokuvan Viha kohtauksesta, jossa esiintyy hip hop -artisti Cut Killer, sekä hip hop -artisteilta KRS-One ja Cypress Hill.
Diskografia > Albumit

Encore (5. elokuuta 2016)
Carte Blanche (25. heinäkuuta 2019)
Diskografia > Singlet

Pääartistina
Turn Down for What (mukana Lil Jon) (2013)
Get Low (mukana Dillon Francis) (2014)
You Know You Like It (mukana AlunaGeorge) (2014)
Lean On (Major Lazerin kanssa, mukana MØ) (2015)
Middle (mukana Bipolar Sunshine) (2015)
Talk (mukana George Maple) (2016)
Let Me Love You (mukana Justin Bieber) (2016)
The Half (mukana Jeremih, Young Thug ja Swizz Beatz) (2017)
A Different Way (mukana Lauv) (2017)
Broken Summer (mukana Max Frost) (2017)
Magenta Riddim (2018)
Gassed Up (Jauzin kanssa) (2018)
Public Enemy (Yellow Clawn kanssa) (2018)
Let's Get III (Mercerin kanssa) (2018)
Maradona Riddim (Niniolan kanssa) (2018)
Taki Taki (mukana Selena Gomez, Cardi B ja Ozuna) (2018)
Try Me (Plastic Toyn kanssa) (2019)
Southside (Epticin kanssa) (2019)
Enzo (Sheck Wesin kanssa, mukana Offset, 21 Savage ja Gucci Mane) (2019)
Loco Contigo (J Balvinin ja Tygan kanssa) (2019)
Fuego (Sean Paulin ja Anittan kanssa, mukana Tainy) (2019)
Vierailevana artistina
Good Day (Yellow Claw, mukana DJ Snake ja Elliphant) (2017)
Creep On Me (Gashi, mukana French Montana ja DJ Snake) (2018)
Safety (Gashi, mukana DJ Snake) (2019)
Promosinglet
Together (2013)
Bird Machine (mukana Alesia) (2013)
Lunatic (Mercerin kanssa) (2014)
Propaganda (2016)
Ocho Cinco (mukana Yellow Claw) (2016)
Käännös suomeksi
Käännös suomeksi
Eero Milonoff

| Eero Milonoff> Henkilötiedot |
| --- | --- |
Syntynyt: 1. toukokuuta 1980 (ikä 44) Helsinki, Suomi
Ammatti:  näyttelijä
Näyttelijä
Aktiivisena:  1994–
Aiheesta muualla
IMDb 
Elonet
Eero Milonoff (s. 1. toukokuuta 1980 Helsinki) on suomalainen näyttelijä. Hän valmistui Teatterikorkeakoulusta vuonna 2005 ja toimii freelance-näyttelijänä.
Työura

Milonoff on näytellyt muun muassa elokuvissa Pahat pojat, Tyttö sinä olet tähti ja Hymyilevä mies sekä televisiosarjassa Koukussa. Vuonna 2007 ensi-iltansa saaneessa Ganes-elokuvassa Milonoff näytteli Remu Aaltosta. 
Milonoff näyttelee Jarkko Niemistä vuonna 2019 julkaistussa suomalaisessa draamakomediasarjassa Modernit miehet.
Milonoff sai tammikuussa 2019 parhaasta miessivuosasta ruotsalaisen Guldbagge-palkinnon. Hän näytteli fantasiaelokuvassa Raja (Gräns) yhteiskunnan ulkopuolelle vetäytynyttä erakkoa Vorea.
Yksityiselämä

Milonoffin veljiä ovat Aleksi Milonoff, Juho Milonoff sekä Tuomas Milonoff. Heidän isänsä on ohjaaja ja näyttelijä Pekka Milonoff.
Filmografia > Elokuvat

| Vuosi | Elokuva | Rooli |
| --- | --- | --- |
| 1994 | Rosa Was Here | Masa |
| 1994 | Kissan kuolema | uusi poika |
| 1996 | Tomas | Eki, koulukotipoika |
| 1997 | Lunastus | Uimo Laapotti |
| 2001 | Ken tulta pyytää | Peku |
| 2003 | Pahat pojat | Aulis |
| 2004 | Populäärimusiikkia Vittulajänkältä | Johan |
| 2005 | Tyttö sinä olet tähti | Isukki |
| 2006 | Suden arvoitus | Lompolo |
| 2007 | Ganes | Remu Aaltonen |
| 2008 | Blackout | sivari katolla |
| 2008 | Tummien perhosten koti | Salmi |
| 2009 | Viikko ennen vappua | Benji |
| 2010 | Harjunpää ja pahan pappi | Petri Haagin ääni |
| 2011 | Pussikaljaelokuva | Henninen |
| 2011 | Metsästäjät 2: Pedon jäljillä | Jari Lipponen |
| 2012 | Härmä | Häjy Koskela |
| 2012 | Ella ja kaverit | opettaja |
| 2013 | Ella ja kaverit 2 – Paterock | opettaja |
| 2016 | Hymyilevä mies | Elis Ask |
| 2017 | Wendy and the Refugee Neverland | mainostoimiston AD |
| 2018 | Raja | Vore |
| 2019 | Let Her Speak | Eero |
| 2020 | Seurapeli | Härde |
| 2021 | Omerta 6/12 | karhu #35 |
| 2022 | Mitä jäljelle jää |  |
| 2023 | Neljä pientä aikuista | Matias |
| 2023 | Peluri - Kuolema on elävien ongelma | Hakkarainen |
| 2023 | Laupias taksikuski |  |
| 2024 | Get Away |  |
| 2024 | Azrael | Luther |
Filmografia > Televisiosarjat

| Vuosi | Sarja | Rooli |
| --- | --- | --- |
| 1997 | Vuoroin vieraissa | huligaani |
| 2001 | Seitsemän | mies baarissa |
| 2002 | Madventures | "Coco" (cameo) |
| 2010 | Vastaparit | Roni |
| 2015 | Koukussa | Karri "Kode" Ketola |
| 2018 | Karppi | Tero Jyrkänkoski |
| 2019–2021 | Modernit miehet | Jarkko |
| 2019 | Suden hetki | Nalle |
| 2020 | White Wall | Atte |
| 2023 | Piiritys | Harri Raita |
| 2024 | Karkurit | Riku Jalava |
Filmografia > Dubbaukset

| Vuosi | Elokuva | Rooli |
| --- | --- | --- |
| 2008 | Horton | Whovillen pormestari |
Aiheesta muualla

Wirtavuori, Sanna: Näyttelijä Eero Milonoff: ”Yritän opetella luottamaan intuitioon, vaikka se onkin välillä vaikeaa” Anna -lehti.  30.12.2018. Viitattu 24.5.2019.
Sundqvist, Janne: Eero Milonoffin elokuva palkittiin taas Cannesissa – "Hieno homma, ei voi muuta sanoa!" Yle Uutiset.  18.5.2018. Viitattu 24.5.2019.
Eero Milonoff Actors in Scandinavia. Viitattu 24.5.2019.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Yhdysvallat  Alankomaat 
Henkilöt:  Deutsche Biographie  Elonet  Yle 
Muut:  IdRef
Kristinusko Alankomaissa

Tämä artikkeli kertoo kristinuskosta Alankomaissa. Merkittäviä kirkkokuntia Alankomaissa ovat roomalaiskatolinen kirkko, johon kuuluu 20,1 prosenttia väestöstä sekä protestanttiset kirkot, joihin kuuluu 14,8 prosenttia väestöstä. Merkittäviä protestanttisia kirkkokuntia ovat mm. reformoitu kirkko, protestanttinen kirkko sekä kalvinistinen kirkko.
Dom Toren Utrechtissa.
Tunnustuskunnat > Katolinen kirkko

Vuoden 2017 lopussa katolisia oli Alankomaissa 3 769 000, mikä oli 21,9% maan väestöstä. Katolinen kirkko Alankomaissa on jakautunut seitsemään hiippakuntaan sekä yhteen sotilasordinariaattiin, joka toimii asevoimissa palvelevien katolisten keskuudessa.
Historia

Irlantilaiset lähetyssaarnaajat kristillistivät alankomaiden alueet 800-luvulla.
Historia > Uskonpuhdistuksen aika

Uskonpuhdistuksen aikana Alankomaissa katolilaisten ja protestanttien välistä uskonsotaa tärkeämmäksi muodostui kysymys kansallisesta itsenäisyydestä. Kalvinilaisuus levisi maassa Vilhelm Oranialaisen tukemana. Alankomaista tuli itsenäinen valtio 1500-luvulla ja nuori tasavalta omaksui kalvinistisen uskonpuhdistuksen. Alankomaissa protestanttinen etiikka yhdistyi perinteiseeen uutteruuteen, mikä johti ensimmäiseen nykyaikaisen porvarillisen valtion syntyyn. Alankomaista tuli reformoitujen kirkkojen tukipylväs ja yksi johtavista merenkulku- ja talousvaltioista 1600-luvulla.
Historia > Toisen maailmansodan jälkeen

Sotien jälkeen Alankomaat luopuivat suurista siirtomaistaan. Samaan aikaan Alankomaista tuli yksi ekumeenisen liikkeen tukikohdista. Ensimmäinen Kirkkojen maailmanneuvoston kokoontumisista pidettiin Amsterdamissa vuonna 1948. Kirkkoon kuuluminen ja kirkossakäynti on vähentynyt jyrkästi 1960-luvulta lähtien. Kaksi suurta reformoitua kirkkoa ja luterilainen kirkko muodostivat vuonna 2004 uuden protestanttisen kirkon Alankomaissa. Lisääntynyt maahanmuutto Afrikasta, Aasiasta ja latinalaisesta amerikasta on synnyttänyt maahan useita siirtolaiskirkkoja.
Kirkkojenväliset järjestöt

Suuri osa Alankomaiden prostestanttisista kirkoista ja katolinen kirkko ovat toimineet yhdessä kirkkojen neuvostossa vuodesta 1968. Maahanmuuton myötä syntyneet siirtolaiskirkot ja Indonesiasta Alankomaihin muuttaneet kristityt ovat muodostaneet oman kirkkokuntien yhteisen neuvoston. Alankomaissa toimii myös vahva Evankelinen allianssi, joka on kytköksissä MEA:an.
Stephen Furst

| Stephen Furst |
| --- | --- |
 Stephen Furst vuonna 2014.
Henkilötiedot
Koko nimi:  Steven Feuerstein
Syntynyt: 8. toukokuuta 1955 Norfolk, Virginia, Yhdysvallat
Kuollut: 16. kesäkuuta 2017 (62 vuotta) Moorpark, Kalifornia, Yhdysvallat
Ammatti:  näyttelijä, televisio-ohjaaja
Puoliso:  Lorraine Wright (1976–2017)
Näyttelijä
Merkittävät roolit:  Kent ”Flounder” Dorfman  (Delta-jengi) Tri Elliot Axelrod (Sairaalan syke) Vir Cotto (Babylon 5)
Aiheesta muualla
Viralliset kotisivut
IMDb 
Elonet
Stephen Furst (oik. Steven Nelson Feuerstein; 8. toukokuuta 1955 Norfolk, Virginia – 16. kesäkuuta 2017 Moorpark, Kalifornia) oli yhdysvaltalainen näyttelijä ja televisio-ohjaaja.
Stephen Furst syntyi Norfolkissa, Virginian osavaltiossa. Hän jäi orvoksi 17-vuotiaana. Samana vuonna hänellä todettiin diabetes. Diabetekseen liittyvien komplikaatioiden takia Furstin vasen jalka oli vaarassa joutua amputoitavaksi vuonna 1996. Niinpä Furst päätyi laihduttamaan yli 45 kilogrammaa. Hän kirjoitti kokemuksistaan kirjan Confessions of a Couch Potato (suom. ”erään sohvaperunan tunnustukset”).
Furst tunnetaan parhaiten rooleistaan Kent ”Flounder” Dorfmanina elokuvassa Delta-jengi (1978), tohtori Elliot Axelrodina televisiosarjassa Sairaalan syke (1983–1988) ja Vir Cottona science fiction -televisiosarjassa Babylon 5 (1993–1998).
Vuonna 1995 alkaneessa piirrossarjassa Bittipää Furst toimi Fanboy-hahmon äänenä. Vuoden 2000 sarjassa Buzz Lightyear of Star Command hänellä oli äänirooli Boosterina. Hän myös näytteli Dash-mursua vuoden Disney-elokuvassa Pieni merenneito II: Atlantiksen salaisuus.
Furst oli naimisissa Lorraine Wrightin kanssa, ja heillä oli kaksi poikaa, Nathan ja Griffith. Nathan Furst on ammatiltaan säveltäjä ja Griffith näyttelijä.